ఇస్లామాబాద్: పాకిస్థాన్ మాజీ ప్రధానమంత్రి బెనజీర్ భుట్టో కుమార్తె బఖ్త్వార్ భుట్టో చేసిన తాజా ట్వీట్ ప్రకంపనలు రేపుతోంది. పాకిస్థాన్ పార్లమెంట్ ఇటీవల ఆమోదించిన ఎత్రామ్ ఎ రంజాన్ సవరణల బిల్లు2017పై ఆమె విరుచుకుపడ్డారు. తాజా సవరణల ప్రకారం రంజాన్ మాసంలో ఉపవాసాల వేళ ఎవరైనా బహిరంగంగా ఎవరైనా నీళ్లు తాగినా, ఆహారం తీసుకున్నా మూడు నెలల జైలుశిక్ష విధిస్తారు. అంతేకాదు ఫైన్ కూడా వేస్తారు. ఇది ప్రతి ఒక్కరికీ వర్తిస్తుంది. బహిరంగంగా ధూమపానం చేసినా జైలు శిక్షలు విధిస్తారు. టీవీ ఛానెళ్లు, సినిమా థియేటర్లకు కూడా మినహాయింపు లేదు. చట్టాన్ని ఉల్లంఘిస్తే ఐదు లక్షల రూపాయల జరిమానా విధిస్తారు. జనం ఓ పక్క ఎండల్లో గొంతు తడుపుకునేందుకు నీరు లేక చస్తుంటే రంజాన్ వేళ నీరు తాగొద్దని చట్టం తేవడం ఎంతవరకు సమంజసమని బఖ్త్వార్ భుట్టో ప్రశ్నించారు. వరుస ట్వీట్లలో ఆమె ప్రభుత్వ నిర్ణయాన్ని తూర్పారబట్టారు. ఇది అసలు ఇస్లామ్ అనుకూల నిర్ణయమే కాదన్నారు. చిన్నారులు, వృద్ధులు, ఆరోగ్య సమస్యలు ఎదుర్కొంటున్నవారు నీరు, ఆహారం తీసుకోవద్దన్న చట్టాన్ని ఎలా అనుసరించగలరని ఆమె ప్రశ్నించారు.
islamabad: pakisthan maji pradhaanamantri benajeer bhutto kumarte bakhtwar bhutto chesina taja tweet prakampanalu reputondi. pakisthan parlament iteevala aamodinchina etram e ranjan savaranala billu2017pai aame viruchukupaddaaru. taja savaranala prakaaram ranjan maasamlo upavaasaala vaela evaraina bahirangamgaa evaraina neellu tagina, aahaaram teesukunna moodu nelala jailusiksha vidhistaaru. antekaadu fine kuudaa vestaaru. idhi prati okkarikee vartistundi. bahirangamgaa dhumapanam chesina jailu shikshalu vidhistaaru. tv chhaanellu, sinima theaterlaku kuudaa minahaayimpu ledu. chattaanni ullanghiste aidu lakshala roopaayala jarimana vidhistaaru. janam oo pakka endallo gontu tadupukunenduku neeru leka chastunte ranjan vaela neeru taagoddani chattam tevadam entavaraku samanjasamani bakhtwar bhutto prasninchaaru. varusa tweetlalo aame prabhutva nirnayaanni thoorpaarabattaaru. idhi asalu islam anukuula nirnayame kaadannaaru. chinnarulu, vruddhulu, aarogya samasyalu edurkontunnavaaru neeru, aahaaram teesukovaddanna chattaanni ela anusarinchagalarani aame prasninchaaru.